Nicolae Dică a fost demis de la FC Voluntari
Nicolae Dică nu mai este antrenorul echipei FC Voluntari, la mai puțin de o lună și jumătate de când a fost prezentat oficial ca înlocuitorul lui Ilie Poenaru, potrivit Digisport.ro.
Clubul a ajuns pe loc retrogradabil, iar ilfovenii nu au înregistrat nicio victorie cu Dică pe banca tehnică.
Nicolae Dică a oferit mai multe declarații înaintea meciului cu U Cluj, scor 0-0, din ultima etapă a sezonului regulat.
"Nu ştiu, asta aflaţi de la conducere (n.r. dacă mai are conducerea încredere în el). Vreau să câştigăm şi vedem ce va fi.
Mereu la fotbal e presiune, dar au fost şi alte echipe în România care au pierdut patru, cinci, şase meciuri consecutive, au prins şi pregătirea de vară, de iarnă, dar nu s-a pus problema să fie antrenorii schimbaţi. Eu am prins şi meciuri dificile", spunea Nicolae Dică.